1.התובעת ילידת 1963, עובדת משנת 2004 בתפקיד כח עזר במחלקה לטיפול נמרץ נשימתי בבית החולים סורוקה בבאר שבע. התובעת הגישה תביעה לנתבע להכיר בפגיעה בכתף ימין כפגיעה בעבודה בגין אירוע מיום 7.7.12 הנתבע דחה תביעה זו, לאחר מכן הגישה תביעה מחדש להכיר בפגיעה בכתף ימין על דרך תורת המיקרוטראומה. הנתבע דחה את התביעה על כן הגישה התובעת תובענה זו.
2.התובעת עובדת חמש משמרות בשבוע בנות של 8 שעות כל אחת. לטענתה עיקר עבודתה כרוך במשימות פיזיות תוך שימוש בהפעלת כח הידיים. במחלקה מאושפזים עד 12 חולים שחלקם מורדמים או מונשמים. התובעת נדרשת לבצע עבודות ניקיון, שליחויות למחלקות אחרות, להאכיל את החולים, לקלח את החולים, ואת החולים ששוכבים במיטה לרחוץ על ידי שינוי תנוחת השכיבה. התובעת נדרשת לבצע פעולות נוספות של סיוע בצילום רנטגן, פעולות שמבוצעות עם הידיים אשר מחייבות לטענתה יישור וכיפוף של הידיים והחזקתן באוויר תוך שהחולה נשען על ידיה.
4.בעדותה בפנינו העידה התובעת שהרחצות לא התבצעו לכל החולים בכל משמרת, אלא 10 עד 12 חולים בכל 24 שעות, כך שבמשמרת אחת רוחצים ארבעה חולים, כן אישרה שבמשמרת יש לעיתים כ- שתי עובדות כח עזר, כך שלעיתים היא רחצה שני חולים בלבד במשמרת. התובעת אישרה שתנועתה לגבי חולה שנמצא במיטה, היא תנועה של רכינה כלפיו ולמעט הכנסת הכרית אין תנועה של הרמת יד מעל גובה השכם. התובעת תיארה את פעולת הרחצה ואישרה שישנם מספר סוגי תנועות בפעולת הרמת ראש לצורך הנחת כרית או להרים רגל לצורך הנחת כרית או לסובב את חצי הגוף של החולה.
5.מלבד התובעת, שמענו גם את גב' גלינה לינסקי, אחות מוסמכת במחלקת טיפול נמרץ שתיארה את העבודה במחלקה. היא אישרה שבעבר כח העזר ובכלל זה התובעת סייעו בהפיכת החולים, היא אישרה שבמהלך משמרת התובעת נדרשה למספר פעולות: ניקיון מטות, מחשוב, חדר סירים, סיוע בהבאת ציוד, ותיארה שעבודת התובעת היא עבודה מאוד קשה.
כמו כן, שמענו את גב' עדינה אליר – אחות אחראית טיפול נמרץ, היא תיארה את עבודת המחלקה ולשאלה מהן המטלות שנדרשת עובדת כח עזר לבצע בכל משמרת השיבה: לשמור על הסדר והמראה של היחידה בתוך המחלקה, לפנות את אוגרי הכביסה, להכין ציוד, להתעסק עם עבודות המחסן, לדאוג להאכלת החולים שרובם מוזנים ע"י זונדה וכדומה. העדה תיארה שרחצה של חולה לוקחת בין חצי שעה לשעה, וכי כל הזמן כח העזר נדרש לשנות את התנוחות של החולים. העדה אישרה שסידור מוצרים, עבודה עם עגלות הכביסה, עבודות הניקוי דורשים הרמה של היד מעל לגובה הכתף.
ניקוי וארגון כלים של המחלקה: חדרי סירים, חדרי תרופות, מקררים, כלים, חדרי צוות.
התובעת מסדרת ומפנה כביסה, מבצעת ניקוי תקופתי יסודי.
ברחיצה במיטה, מקלחת, ליווי מטופלים, הגשת סירים ועוד.